Γκερσόν Γιαμπουσελέ

Ο Γκερσόν Γιαμπουσελέ (γαλλικά: Guerschon Yabusele) (Ντρε, 17 Δεκεμβρίου 1995), είναι Γάλλος επαγγελματίας διεθνής καλαθοσφαιριστής, ο οποίος αγωνίζεται ως πάουερ φόργουορντ. Θεωρήθηκε ένας από τους πιο υποσχόμενους διεθνείς παίκτες για το NBA Ντραφτ του 2016, όπου επιλέχθηκε με την 16η συνολική επιλογή από τους Μπόστον Σέλτικς και έπαιξε για αυτούς από το 2017 έως το 2019.

 Πρώιμη ζωή 
Ο Γιαμπουσελέ γεννήθηκε και μεγάλωσε στο Ντρε της Γαλλίας, από γονείς που μετανάστευσαν από τη Λαϊκή Δημοκρατία του Κονγκό. Καθ΄ όλη τη διάρκεια των πρώτων χρόνων της ζωής του, ο Γιαμπουσελέ ασχολήθηκε με την πυγμαχία. Άρχισε να παίζει καλαθοσφαίρισης με τα τμήματα νέων της Κοράλ Ροάν Μπασκέτ το 2012, αγωνιζόμενος με την ομάδα Κ21.

 Σταδιοδρομία σε συλλόγους 
Ο Γιαμπουσελέ εντάχθηκε στην πρώτη ομάδα της Ροάν στην 2η Γαλλίας το 2013 και ολοκλήρωσε την αγωνιστική περίοδο με μέσο όρο 1.5 πόντους ανά παιχνίδι σε 8 εμφανίσεις. Παρέμεινε στην ομάδα για την επόμενη χρονιά, μετά την οποία είχε μέσο όρο 6 πόντους, 4 ριμπάουντ και 1.7 ασίστ. Ο Γιαμπουσελέ υπέγραψε με τη Ρουέν Μετροπόλ Μπασκέτ της 1ης Γαλλίας το καλοκαίρι του 2015. Πήρε την απόφαση να ανεβάσει τις μετοχές του στο ΝΒΑ. Ο Γιαμπουσελέ κατέληξε να είναι ένας από τους 13 διεθνείς «δευτεροετείς» (και ένας από τους τέσσερις Γάλλους) που εισήγαγαν επίσημα τα ονόματά τους για το NBA Ντραφτ του 2016. Προβλέπονταν ότι θα επιλέγονταν είτε στα τέλη του πρώτου είτε στις αρχές του δευτέρου γύρου, αλλά εξέπληξε πολλούς πηγαίνοντας στην 16η θέση του ντραφτ. Ο Γιαμπουσελέ εντάχθηκε στους Μπόστον Σέλτικς για το NBA Σάμερ Λιγκ του 2016.

Στις 21 Ιουλίου 2016, ανακοινώθηκε ότι ο Γιαμπουσελέ θα υπέγραφε συμφωνία με τους Σανγκάι Σαρκς του Πρωταθλήματος Κίνας. Σε 43 αγώνες με τους Σαρκς, είχε μέσο όρο 20.9 πόντους και 9.4 ριμπάουντ. Ο Γιαμπουσελέ ονομάστηκε All-Star του Πρωταθλήματος Κίνας στο τέλος της σεζόν.

Στις 29 Μαρτίου 2017, ο Γιαμπουσελέ υπέγραψε με τους Μέιν Ρεντ Κλος του NBA Development League.

Στις 20 Ιουλίου 2017, ο Γιαμπουσελέ υπέγραψε με τους Μπόστον Σέλτικς του ΝΒΑ. Έκανε την πρώτη εμφάνισή του στις 20 Οκτωβρίου, έχοντας 3 πόντους και 1 ριμπάουντ σε μόλις 3 λεπτά δράσης σε μία νίκη με 102–92 επί των Φιλαδέλφεια 76ερς. Κατά τη διάρκεια της πρώτης χρονιάς του, έλαβε πολλές αναθέσεις στους Μέιν Ρεντ Κλός. Όλα τα ρεκόρ καριέρας του Γιαμπουσελέ σημειώθηκαν κατά τη διάρκεια της περιόδου 2017-18. Το ρεκόρ στα ριμπάουντ (6) πραγματοποιήθηκε σε μία νίκη με 111-104 απέναντι στους Σικάγο Μπουλς, το ρεκόρ σε ασίστ (5) πραγματοποιήθηκε σε μία ήττα με 125-124 από τους Ουάσινγκτον Ουίζαρντς και το ρεκόρ σε πόντους (16) πραγματοποιήθηκε στην νίκη με 110-97 επί των Μπρούκλιν Νετς. Στις 10 Ιουλίου 2019, ο Γιαμπουσελέ αποδεσμεύθηκε από τους Σέλτικς.

Στις 17 Αυγούστου 2019, ο Γιαμπουσελέ υπέγραψε με τους Ναντζίνγκ Μάνκι Κινγκς, επιστρέφοντας στο Πρωτάθλημα Κίνας για τη σεζόν 2019–20.Guerschon Yabusele signs with team in Chinese Basketball Association

Στις 25 Φεβρουαρίου 2020, υπέγραψε με τη γαλλική Βιλερμπάν. Ο Γιαμπουσελέ ανανέωσε με την ομάδα την 1η Ιουνίου.

Στις 12 Ιουλίου 2021, ο Γιαμπουσελέ υπέγραψε μονοετές συμβόλαιο με την ισπανική Ρεάλ Μαδρίτης. Στις 9 Ιανουαρίου 2022, ο Γιαμπουσελέ υπέγραψε τριετή επέκταση συμβολαίου με τη Ρεάλ Μαδρίτης, με ισχύ μέχρι το τέλος της σεζόν 2024–2025. Τον Ιανουάριο του 2022, αναδείχτηκε MVP του μήνα στην Ευρωλίγκα, αφού μέτρησε 15.0 πόντους και 6.5 ριμπάουντ, ενώ η αξιολόγηση του έφτασε σε μέσο όρο τους 18.5 βαθμούς, ενώ σούταρε με 64% στα δίποντα και με 47.1% στα τρίποντα. Στις 27 Απριλίου 2023 κόντρα στην Παρτιζάν για τα play off της Ευρωλίγκα ήταν (μαζί με Γιουλ και Πάντερ) το κεντρικό πρόσωπο σοβαρού επεισοδίου μεταξύ των παικτών των δύο ομάδων. Για την αντίδραση του τιμωρήθηκε από την Ευρωλίγκα με ποινή 5 αγωνιστικών. Στις 21 Μαΐου, η Ρεάλ νίκησε στον τελικό της Ευρωλίγκα τον Ολυμπιακό 79-78 και έτσι ο ίδιος κατέκτησε την πρώτη Ευρωλίγκα της καριέρας του. Επίσης, για τον μήνα Μάιο πήρε το βραβείο του MVP του μήνα στο ισπανικό πρωτάθλημα έχοντας 21.0 πόντους με 50% στα τρίποντα και 57% στα δίποντα, ενώ κατέβαζε κατά μέσο όρο 7.8 ριμπάουντ, φτάνοντας στους 25 βαθμούς αξιολόγησης. Στις 17 Σεπτεμβρίου 2023 κόντρα στην Μάλαγα, κατέκτησε το Σούπερ Καπ Ισπανίας με τον ίδιο να έχει 5 πόντους. Στις 18 Φεβρουαρίου 2024, κατέκτησε για πρώτη φορά το Κύπελλο Ισπανίας, αφού η Ρεάλ κέρδισε στον τελικό την Μπαρτσελόνα 96-85 με τον ίδιο να ξεχωρίζει έχοντας 15 πόντους και 9 ριμπάουντ. Στις 12 Ιουνίου 2024, κατέκτησε για δεύτερη φορά στην καριέρα του το ισπανικό πρωτάθλημα, αφού η Ρεάλ νίκησε στη σειρά των τελικών τη Μούρθια 3-0.

Στις 29 Αυγούστου 2024, επέστρεψε στο ΝΒΑ για λογαριασμό των Φιλαδέλφεια 76ερς. 

 Εθνική ομάδα 
Ο Γιαμπουσελέ αγωνίστηκε με την Εθνική Γαλλίας στους Ολυμπιακούς Αγώνες του 2020, όπου κέρδισε το αργυρό μετάλλιο, χάνοντας στον τελικό από τις Η.Π.Α. με 87-83 και στο Ευρωμπάσκετ 2022, όπου κέρδισε το αργυρό μετάλλιο, χάνοντας στον τελικό από την Ισπανία με 88-76. Αγωνίστηκε στους Ολυμπιακούς Αγώνες στο Παρίσι το 2024 και έφτασε στην κατάκτηση του ασημένιου μεταλλίου αφού ηττήθηκε στον τελικό αγώνα από τις Η.Π.Α με 98-87, ο ίδιος όμως ξεχώρισε έχοντας 20 πόντους και 2 ριμπάουντ.

 Στατιστικά σταδιοδρομίας 
 ΝΒΑ 

 Κανονική περίοδος 

|-
| style="text-align:left;"| 
| style="text-align:left;"| Μπόστον
| 44 || 4 || 7.1 || .426 || .324 || .682 || 1.6 || .5 || .1 || .2 || 2.4
|-
| style="text-align:left;"| 
| style="text-align:left;"| Μπόστον
| 41 || 1 || 6.1 || .455 || .321 || .682 || 1.3 || .4 || .2 || .2 || 2.3
|- class="sortbottom"
| style="text-align:center;" colspan="2" | Σταδιοδρομία
| 74 || 5 || 7.1 || .442 || .323 || .682 || 1.4 || .4 || .2 || .2 || 2.3

 Πλέι οφ 

|-
| style="text-align:left;"| 2018
| style="text-align:left;"| Μπόστον
| 12 || 0 || 4.0 || .111 || .000 || .400 || .9 || .3 || .2 || .0 || .3
|-
| style="text-align:left;"| 2019
| style="text-align:left;"| Μπόστον
| 4 || 0 || 3.5 || .500|| .000 || .571 || .5 || .3|| .0 || .3 || 2.0
|- class="sortbottom"
| style="text-align:center;" colspan="2"| Σταδιοδρομία
| 16 || 0 || 3.9 || .231 || .000 || .500 || .8 || .3 || .1 || .1 || .8

 Τίτλοι-Διακρίσεις 

 Συλλογικές 

 ΑΣΒΕΛ Βιλερμπάν 

 Πρωτάθλημα Γαλλίας (2021)
 Κύπελλο Γαλλίας (2021)

 Ρεάλ Μαδρίτης 

 Ευρωλίγκα (2023)
 2x Πρωτάθλημα Ισπανίας (2022, 2024)
 Κύπελλο Ισπανίας: (2024)
 3x Σούπερ Καπ Ισπανίας (2021, 2022, 2023)

 Ατομικοί 

 MVP του μήνα στην Ευρωλίγκα (Ιανουάριος 2022)
 2x MVP της αγωνιστικής στην Ευρωλίγκα (30η αγωνιστική, 2022/23 2η αγωνιστική, 2023/24)
 MVP του μήνα στο Πρωτάθλημα Ισπανίας (Μάιος 2023)

 Εθνική Γαλλίας 

 Ολυμπιακοί Αγώνες: 16x16εσ 2020
 Ευρωμπάσκετ: 16x16εσ 2022

Παραπομπές

 Εξωτερικοί σύνδεσμοι 

Γκερσόν Γιαμπουσελέ  στο DraftExpress.com
Γκερσόν Γιαμπουσελέ στο Eurobasket.com
Γκερσόν Γιαμπουσελέ στο EuroLeague.net
Γκερσόν Γιαμπουσελέ στο NBADraft.net
Γκερσόν Γιαμπουσελέ στο RealGM.com

Κατηγορία:Γάλλοι καλαθοσφαιριστές
Κατηγορία:Πάουερ φόργουορντ
Κατηγορία:Γάλλοι με καταγωγή από τη Λαϊκή Δημοκρατία του Κονγκό
Κατηγορία:Καλαθοσφαιριστές Εθνικής Γαλλίας
Κατηγορία:Καλαθοσφαιριστές Σοράλ Ροάν
Κατηγορία:Καλαθοσφαιριστές Πρωταθλήματος Γαλλίας
Κατηγορία:Καλαθοσφαιριστές Ρουέν Μπασκέτ
Κατηγορία:Καλαθοσφαιριστές Σαγκάη Σαρκς
Κατηγορία:Καλαθοσφαιριστές Πρωταθλήματος Κίνας
Κατηγορία:Καλαθοσφαιριστές Μέιν Ρεντ Κλωζ
Κατηγορία:Καλαθοσφαιριστές D-League
Κατηγορία:Καλαθοσφαιριστές Μπόστον Σέλτικς
Κατηγορία:Καλαθοσφαιριστές του NBA
Κατηγορία:Καλαθοσφαιριστές Ναντζίνγκ Μάνκι Κινγκς
Κατηγορία:Καλαθοσφαιριστές ΑΣΒΕΛ Βιλερμπάν
Κατηγορία:Καλαθοσφαιριστές Ρεάλ Μαδρίτης
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές στους Θερινούς Ολυμπιακούς Αγώνες 2020
Κατηγορία:Ολυμπιονίκες της καλαθοσφαίρισης
Κατηγορία:Γάλλοι Ολυμπιονίκες
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Παγκοσμίου Κυπέλλου 2023
Κατηγορία:Καλαθοσφαιριστές στους Θερινούς Ολυμπιακούς Αγώνες 2024
Κατηγορία:Καλαθοσφαιριστές Φιλαδέλφεια 76ers
Κατηγορία:Καλαθοσφαιριστές Ευρωμπάσκετ 2025